|  |  |
| --- | --- |
| LOGO_200_ENG_02.png | MINISTERUL EDUCAŢIEI ȘI CERCETĂRII**Universitatea Națională de Știință și Tehnologie POLITEHNICA București**Splaiul Independenţei nr. 313, 060042 București , ROMÂNIATelefon: +4021 318 10 00; Fax: +4021 318 10 01[www.upb.ro](http://www.upb.ro) |

#

# GHID

## PRIVIND ORGANIZAREA ȘI DESFĂȘURAREA

**SESIUNII DE COMUNICĂRI ȘTIINȚIFICE STUDENȚEȘTI**

### AN UNIVERSITAR 2024 – 2025

1. **GENERALITĂŢI**

**Art. 1**. (1) Organizarea și desfășurarea Sesiunii de Comunicări Științifice Studențești în Universitatea Națională de Știință și Tehnologie POLITEHNICA București are ca scop prezentarea cercetării științifice a studenților din POLITEHNICA București care urmează studii universitare de licență sau masterat.

(2) În anul universitar 2024 – 2025, *Sesiunea de Comunicări Științifice Studențești* se va desfășura în zilele de 12-13 mai 2025 în format fizic, online sau hibrid.

**Art. 2.** (1) În cadrul fiecărei facultăți/departament se vor organiza secțiuni ale *Sesiunii de Comunicări Științifice Studențești*, diferite ca tematică și/sau tipul de studii universitare. Numărul de lucrări prezentate într-o secțiune trebuie să fie de minim 15. În cadrul aceleiași facultăți formatul poate fi diferit de la o secțiune la alta.

(2) Fiecare secțiune este condusă de o Comisie de examinare a lucrărilor prezentate, formată din 2-5 membrii evaluatori și un secretar.

**Art. 3.** În cadrul Sesiunii de Comunicări Științifice Studențești 2025 se vor acorda premii astfel:

(1) ***Premii Secțiune*** - 3 premii și 2 mențiuni la nivelul fiecărei secțiuni organizată în facultăți, conform detaliilor din Art. 6(1).

(2) ***Premii Domenii*** ***POLITEHNICA București*** - premii pe domenii la nivelul universității pentru cea mai bună lucrare elaborată de un student sau grup de studenți din ciclul de studii de licență din domeniul respectiv, și cea mai bună lucrare elaborată de un student sau grup de studenți din ciclul de studii de masterat din domeniul respectiv – conform detaliilor din Art.7

(3) ***Premii Impact*** ***POLITEHNICA București*** – 2 premii de impact la nivelul universității, pentru lucrarea cu cel mai mare impact elaborată de un student sau grup de studenți la licență, respectiv la masterat - conform detaliilor din Art. 9.

**Art. 4**. Nu sunt admise în cadrul Sesiunii de Comunicări Științifice Studențești lucrări care au fost prezentate la conferințe științifice sau care au fost publicate în reviste de specialitate.

### EVALUAREA LUCRĂRILOR ȘTIINȚIFICE

**Art. 5**. Evaluarea lucrărilor prezentate în secțiuni se va face după următoarele criterii:

* Situarea cercetării în context și sublinierea provocărilor în cercetare
* Abordarea în cercetare (formule, protocoale, etc.) este corectă (științific/tehnic) și bine prezentată, metoda de cercetare este adecvată rezultatului obținut
* Rezultatele sunt consistente și clar prezentate
* Concluziile sunt susținute de rezultate și corect detaliate
* Modul de prezentare este adecvat subiectului și structurat conform Anexei 1
* Calitatea prezentării

**Art. 6**. ***Premii Secțiune.*** În cadrul fiecărei secțiuni la nivel de facultate/departament se vor acorda premii după cum urmează: Premiul I în valoare de 400 lei, Premiul II în valoare de 300 lei, Premiu III în valoare de 200 lei și 2 mențiuni, fiecare în valoare de 50 lei. Sumele vor fi achitate din fondurile facultăților, pe baza completării de către studenții premiați a documentelor solicitate.

**Art. 7**. ***Premii Domenii*** ***POLITEHNICA București.*** (1) Fiecare facultate din POLITEHNICA București, Departamentul de Formare pentru Cariera Didactică și Științe Socio-Umane și Catedra UNESCO vor înscrie în competiția pentru Premiile Domenii câte 1-2 lucrări elaborate de studenți din ciclul de licență și 1-2 lucrări elaborate de studenți din ciclul de masterat.

(2) Fiecare facultate decide domeniul pentru care propune în competiție lucrările selectate, domeniu fiind ales de facultatea respectivă în funcție de conținutul lucrării/lucrărilor propuse de facultate. Se pot propune, de exemplu, 2 lucrări pentru un același domeniu sau se poate propune 1 lucrare pentru un domeniu și o lucrare pentru un alt domeniu.

(3) Există 5 domenii pentru care se pot propune lucrări în competiție:

INGINERIE 1: Inginerie electronica, Telecomunicații, Calculatoare, Ingineria sistemelor, Tehnologia informației;

INGINERIE 2: Inginerie electrică, Inginerie energetică, Inginerie aerospațială, Ingineria autovehiculelor, Ingineria transporturilor;

INGINERIE 3: Inginerie mecanică, Mecatronică și robotică, Inginerie industrială, Inginerie si management;

ȘTIINȚE EXACTE, ȘTIINȚE ALE NATURII ȘI ȘTIINȚA MATERIALELOR: Matematică, Fizică, Chimie si inginerie chimică, Inginerie Medicală, Mediu, Biotehnologii, Horticultură, Alimentație, Ingineria materialelor, Biologie, Sport si sănătate

ȘTIINTE SOCIO-UMANE ȘI ARTE. Drept, Științe administrative, Științe ale comunicării, Sociologie, Administrarea afacerilor, Contabilitate, Economie, Finanțe, Management, Marketing, Psihologie, Științe ale educației, Filologie, Istorie, Teologie, Istoria si teoria artei, Teatru și artele spectacolului, Muzică.

(4) Se vor organiza 5 Comisii de evaluare pe domenii, câte o comisie pentru fiecare domeniu. Fiecare Comisie de domeniu va evalua lucrările înscrise în competiție pentru domeniul respectiv pe baza criteriilor prezentate la Art. 5 (mai puțin calitatea prezentării) și se va desemna cea mai bună lucrare pentru ciclu de studii universitare (licență și masterat) din domeniul respectiv. Fiecare cea mai bună lucrare din ciclul de licență, respectiv masterat va primi un premiu în valoare de 5000 lei, din fondurile universității pe baza documentelor solicitate, semnate de studenții câștigători.

 (5) Pentru Comisiile de evaluare, fiecare facultate va propune între 1 și 5 evaluatori diferiți, pentru domenii diferite, dar nu mai puțin de 1 evaluator.

**Art. 8**. Membrii Comisiilor de examinare și ai Comisiilor de evaluarenu sunt în conflict de interese cu autorii lucrărilor evaluate.

**Art. 9**. ***Premii Impact*** ***POLITEHNICA București.*** Lucrarea care va primiPremiul de impact 2024 va fi selectate dintre lucrările premiate pe domenii (fie la licență, fie la masterat), prin votul online al studenților și cadrelor didactice din POLITEHNICA București, în perioada iulie-august 2024. O lucrare participă la concursul pentru acest premiu prin prezentarea pe site-ul universității (într-o secțiune dedicată) a unei sinteze a contribuției și a impactului potențial al rezultatelor științifice obținute. Valoarea acestui premiu este de 10.000 lei.

### INFORMAȚII PENTRU STUDENȚI

**Art. 9**. Studenții autori trebuie:

* să depună lucrările la secretarul Comisiei de examinare (fizic sau online) până la termenul stabilit de fiecare facultate;
* să țină seama, în elaborarea lucrării, de criteriile de evaluare (Art. 5);
* să structureze și să formateze lucrarea conform Anexei 1;
* să depună odată cu lucrarea și prezentarea in format ppt, pptx sau pdf.

**Anexa 1**

**STRUCTURAREA ȘI FORMATAREA LUCRĂRII**

1. **Structurarea lucrării**

Lucrarea va cuprinde:

1. Titlul lucrării și autorul/autorii (centrat), cadrul didactic îndrumător
2. Un rezumat al lucrării și cuvintele cheie care descriu tematica lucrării
3. Introducere
4. Conținutul lucrării structurat în capitole/subcapitole: problema analizată și obiectivele cercetării, contextul științific relevant subiectului („state of the art”), aspecte teoretice, soluția propusă, realizarea experimentelor, interpretarea rezultatelor
5. Concluzii
6. Bibliografie.

Lucrarea înscrise în competițiile de premiere, pe Domeniu sau Premiul Impact POLITEHNICA București, trebuie să se încadreze între 8 și 16 pagini redactate conform specificațiilor de la punctul B).

1. **Formatarea lucrării**
* De preferință, lucrarea va fi scrisă în limba română sau engleză. Pentru facultăți ce organizează secțiuni în alte limbi străine, lucrarea poate fi redactată și în respectiva limbă străină.
* Formatul paginii: A4; margini: sus 20 mm, jos 20 mm, stânga 25 mm, dreapta 25 mm.
* Lucrarea va fi redactată electronic cu Font: *Times New Roman, 12 pt., la 1 rând, Justify, cu diacritice pentru limba română.* Font pentru titlul lucrării: *14 puncte, la 1,5 rânduri.* Capitolele vor fi scrise bold, centrate stânga.
* *Rezumatul* va fi scris centrat, cu font *Times New Roman, 11 pt.,* și va fi urmat de cuvinte cheie.
* *Figurile și tabelele* se vor numerota cu o cifră (de exe.: Fig.1, Tabel 1) și vor avea titlu centrat trecut dedesubt pentru figuri și deasupra pentru tabele. Dacă este cazul, sursa datelor se precizează imediat după numele tabelului/figurii, între paranteze drepte (de exe. [1], [2]). Figurile se introduc la locul lor firesc în text, scalându-le rezonabil; legendele lor se scriu cu *11 pt*.
* Pentru *Formule* se vor folosi setările standard ale editorului de ecuații Word sau LaTeX. Înainte și după formulă se lasă un rând liber. Formulele se plasează centrat pe pagină și sunt obligatoriu numerotate cu numărul scris între paranteze rotunde aliniat dreapta, ca în exemplul următor:

 . (1)

* *Toate valorile numerice* care apar în lucrare (înclusiv în Tabele) trebuie însoțite, acolo unde este cazul, de unitățile de măsură corespunzătoare (*m*, *kg*, *m/s*2, *W* etc.).
* *Referinƫele bibliografice* vor fi numerotate şi introduse în text între paranteze drepte și vor fi prezentate la sfârșitul lucrării respectând stilul IEEE de citare [1]. Referințele trebuie citate în ordinea utilizată în text. Lucrările din bibliografie vor fi citate în textul lucrării cel puțin o dată. Referințele bibliografie vor fi scrise cu *12 pt, la 1 rând.*
1. **Originalitatea lucrării**

Toate lucrările prezentate trebuie să fie originale, fiind rezultatul propriei activități intelectuale, nu conțin porțiuni plagiate, iar sursele bibliografice au fost citate adecvat. Recomandăm verificarea originalității lucrării folosind softul antiplagiat oficial în POLITEHNICA București „Turnitin”.

[1] <https://pitt.libguides.com/citationhelp/ieee>